open-index/open-wikipedia-markdown huggingface dataset:
కల్కి సదాశివం

thumb|1945
**"కల్కి" త్యాగరాజ సదాశివం** () (1902 సెప్టెంబరు 4 – 1997 నవంబరు 2 ) భారత స్వాతంత్ర్య సమరయోధుడు, గాయకుడు, జర్నలిస్టు, నినిమా నిర్మాత. అతడు కల్కి కృష్ణమూర్తితో పాటు "కల్కి" అనే తమిళ పత్రిక వ్యవస్థాపకులలో ఒకడు. అతడు ప్రసిద్ధ సంగీత విద్వాంసురాలు ఎం.ఎస్. సుబ్బలక్ష్మి భర్త.

## జీవితం
అతడు 1902 సెప్టెంబరు 4 న తిరుచిరాపల్లి జిల్లాలోని ఆంగరైలో జన్మించాడు. త్యాగరాజణ్, మంగాళం అయ్యర్ దంపతులకు గల 16 మంది సంతానంలో మూడవవాడు. లాలాలజపతి రాయ్, బిపిన్ చంద్ర పాల్, లోకమాన్య తిలక్, శ్రీ అరబిందో ఘోష్ ల రచనల, ఉపన్యాసాలకు ప్రభావితుడైనాడు. కల్కి సదాశివం భారత స్వాతంత్ర్యోద్యమలో చిన్న వయస్సులో చేరాడు. అతడు సుబ్రహ్మణ్య శివ శిష్యునిగా ఒక ఆంగ్లేయుని చంపాలనుకున్నాడు. దానికి జైలు శిక్ష అనుభవించాడు. దీని ఫలితంగా పాఠశాల విద్యకు దూరమయ్యాడు. భరత సమాజ్ లో చేరాడు. కుష్టు రోగంతో బాధపడుతూ స్వదేశీ ఉద్యమంలో పాల్గొంటున్న సుబ్రహ్మణ్య శివకు సహాయాన్నందించాడు. రాజగోపాలాచారి, మహాత్మా గాంధీ ల ఉపన్యాసాలకు ప్రభావితుడై అహింసా ఉద్యమంలో పాల్గొన్నాడు. అతడికి

మొదటి భార్య అపితకుచంబల్ వల్ల రాధా, విజయ అనే ఇద్దరు కుమార్తెలు కలరు. మొదటి భార్య 1933 లో మరణించింది. 1936 జూలైలో తన సైద్ధాంతిక, రాజకీయ అభిప్రాయాలకు గౌరవిస్తున్న ఎం.ఎస్.సుబ్బలక్ష్మిని కలిసాడు. వారు 1940 జూలై 10 న వివాహం చేసుకున్నారు. అతని కుమార్తె రాధా ప్రసిద్ధ సంగీత కారిణిగా గుర్తింపు పొందింది.

అతడు ప్రముఖ జర్నలిస్టు, రచయిత కల్కి కృష్ణమూర్తితో సన్నిహితంగా ఉండేవాడు. అతడు 1940లో ప్రారంభింపబడిన "కల్కి" పత్రికకు సహ వ్యవస్థాపకులు.

## మూలాలు

వర్గం:1902 జననాలు
వర్గం:1997 మరణాలు
వర్గం:భారత స్వాతంత్ర్య సమర యోధులు
వర్గం:తమిళ సినిమా నిర్మాతలు
ధనలక్ష్మి తలుపు తడితే

**ధనలక్ష్మి తలుపు తడితే** 2015 లో సాయి అచ్యుత్ దర్శకత్వంలో విడుదలైన సినిమా. ఇందులో ధన్‌రాజ్, మనోజ్ నందం, రణధీర్, శ్రీముఖి, సింధు తులానీ ముఖ్య పాత్రల్లో నటించారు.

## తారాగణం
* కోడి రవి గా ధన్‌రాజ్
* మనోజ్ నందం
* రణధీర్ గట్ల
* శ్రీముఖి
* తాగుబోతు రమేష్
* అతిథి పాత్రలో తనీష్
* అతిథి పాత్రలో నాగబాబు
* అతిథి పాత్రలో రష్మి
* అతిథి పాత్రలో రాఘవ
* అతిథి పాత్రలో వేణు

## మూలాలు

వర్గం:2015 తెలుగు సినిమాలు
ఆంగ్లో-అమెరికా

**ఆంగ్లో-అమెరికా ** అమెరికా ఖండంలో ఆంగ్లం ప్రధాన భాషగా కలిగి బ్రిటిష్ సంస్కృతి, బ్రిటిష్ సామ్రాజ్యం యొక్క చారిత్రక, జాతి, భాషా, సాంస్కృతిక ప్రభావం ఉన్న ప్రాంతం.  అమెరికా ఖండం లో రొమాన్స్ భాషలు (స్పానిష్, పోర్చుగీస్, ఫ్రెంచ్) ఎక్కువగా ప్రాచుర్యంలో ఉన్న ప్రాంతాల్ని లాటిన్ అమెరికా అంటారు.

## భౌగోళిక ప్రాంతం
"ఆంగ్లో-అమెరికా" పదం తరచుగా యునైటెడ్ స్టేట్స్, కెనడా లకు వాడుతారు. ఇవి ఉత్తర అమెరికాలో అత్యధికంగా ఇంగ్లీషు భాష మాట్లాడే దేశాలు ఇతర ప్రాంతాలైన బ్రిటిష్ వెస్ట్ ఇండీస్, బెలీజ్, బెర్ముడా, గయానా లలో ఆగ్లోఫోన్ కరేబియన్ కూర్పు ఉంటుంది. కెనడాలోని ఫ్రాంకోఫోన్ రాజ్యాలైన క్యూబెక్, అకాడియా, కొచ్రానే జిల్లాలోని ప్రాంతాలను కొన్ని సార్లు సంస్కృతి, ఆర్థిక, భౌగోళిక, చారిత్రిక, రాజకీయ కారణాల వల్ల ఆంగ్లో-అమెరికాగా పిలుస్తారు. యునైటెడ్ స్టేట్స్ లోని యూనీ కార్పొరేటెడ్ టెర్రిటరీ హోదా ఉన్నందున స్పానిష్ భాష మాట్లాడే "ప్యూటో రికో"ను కూడా ఆంగ్లో-అమెరికన్ గా వ్యవహరిస్తారు. దీనికి విరుద్ధంగా, సింట్ యుస్టాటియస్, సింట్ మార్టెన్,, సాబాలను సాధారణంగా ఆంగ్లో-అమెరికాలో చేర్చలేదు.

## మూలాలు
అవంతిక వందనపు

అవంతిక వందనపు ఒక నటి, నటి, నాట్యకారిణి, గాయకురాలు, మోడల్, సంధానకర్త. తను కాలిఫోర్నియా, అమెరికా సంయుక్త రాష్ట్రాలకి చెందినది. ఆమె జూన్ 2014 లో జరిగిన జీ టీవీ రియాలిటీ కార్యక్రమం "డ్యాన్స్ ఇండియా డ్యాన్స్ లిటిల్ మాస్టర్స్ ఉత్తర అమెరికా"లో తన ప్రదర్శనకి పేరు గాంచింది. ఆమె ఆ కార్యక్రమములో రెండవ విజేతగా నిలిచింది. ఐదేళ్ల వయసులో డ్యాన్స్ ప్రాక్టీస్ ప్రారంభించిన అవంతిక.. కూచిపూడి, కథక్, జాజ్, ఇండియన్ కాంటెపరరీ డ్యాన్సులన్నీ నేర్చుకుంది. బొమ్మలు కూడా గీస్తుంది.

## బాల్యము, విద్య
అవంతిక వందనపు యూనియన్ సిటి, కాలిఫోర్నియా, అమెరికా సంయుక్త రాష్ట్రం లో జన్మించింది. ఆమె తల్లితండ్రులు భారత దేశానికి చెందినవారు. 

## వృత్తి
అవంతిక తన ఐదవ ఏటనుండే నాట్యంతో తన కళా వృత్తిని మొదలు పెట్టింది. మొదటగా తను సెమీ క్లాసిక్ నృత్యంలో శిక్షణ పొందింది. తదుపరి దక్షిణ భారత సంప్రదాయ నృత్యంలో ఒకటైన కూచిపూడిని తన ఏడవ ఏట నుండి నేర్చుకోవడం మొదలు పెట్టింది. అవంతిక పలు నృత్య ప్రదర్శన పోటీలలో పాల్గొన్నది. 2012 సంవత్సరంలో ATA స్టార్ డాన్సర్ పురస్కారాన్ని పొందింది. 2014 సంవత్సరంలో జీ టీవీ మొదటి ఉత్తర అమెరికా ఎడిషన్ "డ్యాన్స్ ఇండియా డ్యాన్స్ లిటిల్ మాస్టర్స్"లో అవంతిక ద్వితియ స్థానంలో నిలిచింది. 2015 సంవత్సరంలో రెండు తెలుగు చలన చిత్రాలలో నటించుటకు ఒప్పుకొనడం ద్వారా తెలుగు చలన చిత్ర పరిశ్రమలోకి వచ్చింది. ఆమె 2016 లో విడుదలైన 14 రీల్స్ ఎంటర్‌టైన్‌మెంట్ వారి కృష్ణ గాడి వీర ప్రేమ గాథ చిత్రంలో చుట్కీ పాత్రకు ఎంపికైనది. కానీ షెడ్యూల్ కుదరకపోవడం వలన తను ఆ చిత్రంలో నటించలేదు. అధికారికంగా మహేష్ బాబు, కాజల్, సమంత, ప్రణీత నటించిన బ్రహ్మోత్సవం చిత్రం ద్వారా తెలుగు చిత్ర పరిశ్రమకి బాలనటిగా పరిచయమయ్యింది. బ్రహ్మోత్సవం చిత్రం చిత్రీకరణ 2015 సెప్టెంబరు 16 న మొదలైంది. తదుపరి చంద్రశేఖర్ యేలేటి చిత్రం మనమంతాలో నటించింది. గోపి చంద్ చిత్రం ఆక్సిజన్ లో ఒక పాటలో చిన్న పాత్ర చేసింది. తదుపరి నాగ చైతన్య, శ్రుతీ హాసన్ చిత్రం ప్రేమమ్లో తృతీయ కథానాయకి (మడోన్నా సెబాస్టియన్) యుక్త వయసు పాత్రలో నటించింది. అవంతిక అభిషేక్ పిక్చర్స్  చిత్రంలో నటించుటకు ఒప్పుకున్నది.

మార్చి 2016 లో అవంతిక "స్వేచ్ఛ" అనే లఘు చిత్రంలో నటించింది. ఈ లఘు చిత్ర దర్శకుడు "రాజ్ శివసథాని". "చదువుకోవలసిన పసి పిల్లలను పనివాళ్లుగా మార్చకండి. బడికి వెళ్లాల్సిన వయసులో బాల కార్మికులను చేయకండి" అనే ఇతివృత్తంతో రూపొందిన షార్ట్ ఫిల్మ్ "ప్రజా హక్కు"లో అవంతిక వందనపు ప్రధాన పాత్రలో నటించింది. బాలికల విద్య, హక్కులు, కూచిపూడి నాట్య ప్రాముఖ్యతను చర్చించిన ఈ షార్ట్ ఫిల్మ్ యూట్యూబ్‌లో నెటిజన్లను ఆకట్టుకుంటోంది.

## నటించిన చిత్రాలు

## పురస్కారాలు, గుర్తింపులు

* TV9 ఆంధ్రప్రదేశ్ అందాల పోటీ విజేత (2010)
* CA ఫాబ్లస్ ఫేసెస్ అండ్ సెంట్రల్ కోస్ట్ పాజీయంట్ విజేత (2011)
* ATA స్టార్ డాన్సర్ అవార్డు (2012)
* ATA స్టార్ డాన్సర్ అవార్డు (2014)
* సిలికాన్ వాలీ గాట్ టేలెంట్ అవార్డు (2014)
* సరతోగా గాట్ టేలెంట్ పోటీ (2014)
* జీ టీవీ డాన్స్ ఇండియా డాన్స్ లిటిల్ మాస్టర్స్ నార్త్ అమెరికా (రెండవ స్థానం) (2014)
* బాటా బాటా 14వ వార్షిక యూట్ టాలెంట్ షో డాన్స్ విభాగం (2014)
* ETv స్టార్ మహిళ కాంటెస్ట్ విన్నర్ (2015)
* ETV కేష్ రియాలిటీ షో పార్టిసిపెంట్ (2015)

## ప్రదర్శనలు

* బ్రహ్మోత్సవ ప్రమోషన్ సందర్భంగా మహేష్ బాబును ఇంటర్వ్యూ చేసింది. 
* బ్రహ్మోత్సవ ప్రమోషన్ సందర్భంగా కాజల్ అగర్వాల్ ను ఇంటర్వ్యూ చేసింది 
* సెంట్రో బ్రహ్మోత్సవ కలెక్షన్స్ లాంచ్ స్ందర్భంగా బ్రహ్మోత్సవ సినిమా ప్రమోట్ చేసింది. 

## మూలాలు

## బయటి లంకెలు

వర్గం:2005 జననాలు
వర్గం:జీవిస్తున్న ప్రజలు
వర్గం:తెలుగు సినిమా బాలనటులు
వర్గం:విజయవాడ వ్యక్తులు
చౌదర్‌గూడెం మండలం

**చౌదర్‌గూడెం మండలం**,తెలంగాణ రాష్ట్రం, రంగారెడ్డి జిల్లాకు చెందిన ఒక మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 17 గ్రామాలున్నాయి. దానికి ముందు ఈ మండలం మహబూబ్ నగర్ జిల్లాలో ఉండేది. ప్రస్తుతం ఈ మండలం షాద్‌నగర్ రెవెన్యూ డివిజనులో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో 17  రెవెన్యూ గ్రామాలు ఉన్నాయి.నిర్జన గ్రామాలు లేవు. చౌదర్‌గూడెం, ఈ మండలానికి కేంద్రం.

## కొత్త మండల కేంద్రంగా గుర్తింపు
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా చౌదర్‌గూడెం మండలాన్ని (0+17) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది. ఈ మండల వైశాల్యం 113 చ.కి.మీ. కాగా, జనాభా 31,662. జనాభాలో పురుషులు 15,955 కాగా, స్త్రీల సంఖ్య 15,707. మండలంలో 6,873 గృహాలున్నాయి.

## మండలంలోని రెవెన్యూ గ్రామాలు

#చౌదర్‌గూడెం (జిల్లేడ్)
# ఇంద్రానగర్
# గుర్రంపల్లి
# పెద్దేల్కిచర్ల
# వీరన్నపేట
# చేగిరెడ్డి ఘన్‌పూర్
# జాకారం
# గుంజలపహాడ్
# ఎదిర
# రావిర్యాల్
# తుమ్మలపల్లి
# పద్మారం
# తూంపల్లి
# చెన్నారెడ్డిగూడ
# మల్కాపహాడ్
# చలివేంద్రంపల్లి
# వనంపల్లి

## మూలాలు

## వెలుపలి లింకులు

వర్గం:2016 లో ఏర్పాటైన తెలంగాణ మండలాలు
రాఘవయ్య (నటుడు)

**రాఘవయ్య** తెలుగు సినిమా నటుడు. 50 ఏళ్ళకుపైగా సినిమా నటుడిగా కొనసాగాడు.  ఈయన కుమారుడు బెనర్జీ కూడా తెలుగు సినీ పరిశ్రమలో గుర్తింపు పొందిన నటుడు.
## జీవిత విశేషాలు
రాఘవయ్య దాదాపు 50 ఏళ్లుగా ప‌రిశ్ర‌మ‌లో న‌టుడిగా కొనసాగాడు. మ‌ద్రాసులో వేళ్లూనుకున్న తెలుగు సినిమా, అట్నుంచి హైద‌రాబాద్ షిఫ్ట్ అయిన క్ర‌మంలోనూ సినీరంగంలో న‌టుడిగా కొన‌సాగాడు. బ్ర‌హ్మ‌చారి అనే సినిమాతో కెరీర్ ప్రారంభించిన ఆయ‌న‌ వంద‌లాది చిత్రాల్లో న‌టించారు.

టాలీవుడ్‌లో ప‌లువురు సీనియ‌ర్ న‌టులతో ప‌నిచేసిన రాఘ‌వ‌య్య వీరాంజ‌నేయ‌, క‌థానాయ‌కుడు, య‌మ గోల చిత్రాల్లో న‌టించారు. ఈనెల 2018, ఏప్రిల్ 20న మ‌హేష్ బాబు కథానాయకునిగా విడుదలవనున్న భ‌ర‌త్ అనే నేను చిత్రంలోనూ ఆయ‌న ఓ పాత్ర‌లో న‌టించారు. టాలీవుడ్‌లో ఎన్టీఆర్, ఏఎన్నార్ వంటి పలువురు సీనియర్ నటులతో కలిసి పనిచేసిన రాఘవయ్య క్యారెక్టర్ ఆర్టిస్టుగా మంచి గుర్తింపు సంపాదించుకున్నారు.

ఆయనకు ఓ కొడుకు, కుమార్తె. న‌ట‌వార‌సుడు బెన‌ర్జీ టాలీవుడ్‌లో ద‌శాబ్ధాలుగా కెరీర్‌ని సాగిస్తున్నాడు. కుమార్తె ప్ర‌స్తుతం చెన్న‌య్‌లోనే స్థిర‌ప‌డింది. బెన‌ర్జీ ప్ర‌స్తుతం "మా" అసోసియేష‌న్‌లో వైస్ ప్రెసిడెంట్ గా బాధ్య‌త‌లు నిర్వ‌హిస్తున్నారు.  

అతడు 2018, ఏప్రిల్ 15 ఉదయం హైదరాబాద్ ఫిలిం నగర్ లోని ఆయన కొడుకు బెనర్జీ నివాసంలో తుదిశ్వాస విడిచారు.
## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:2018 మరణాలు
వర్గం:జనన సంవత్సరం తప్పిపోయినవి
ఘంటా గోపాల్‌రెడ్డి

thumb|ఘంటా గోపాల్‌రెడ్డి
**ఘంటా గోపాల్‌రెడ్డి** వ్యవసాయ శాస్త్రవేత్త, ఉమ్మడి ఆంధ్రప్రదేశ్‌లో ఎత్తిపోతల పథకాల సృష్టికర్త.

## జీవిత విశేషాలు
గోపాల్‌రెడ్డి 1932 ఫిబ్రవరి 14న నల్లగొండ జిల్లా గరిడేపల్లి మండలం గడ్డిపల్లిలో జన్మించాడు. అలహాబాద్ విశ్వవిద్యాలయంలో 1948-52 వరకు వ్యవసాయ విద్యనభ్యసించాడు. అనంతరం నల్లగొండలో వ్యవసాయ విస్తరణాధికారిగా కొంతకాలం సేవలందించాడు. 1958లో అమెరికాకు వెళ్లిన గోపాల్‌రెడ్డి 1960-64 వరకు అగ్రికల్చర్ పీజీ పూర్తిచేసి, 1969లో పీహెచ్‌డీ పూర్తిచేశాడు. 1964 నుంచి 1969 వరకు హైదరాబాద్‌లోని వ్యవసాయ విశ్వవిద్యాలయంలో అసోసియేట్‌ ప్రొఫెసర్‌గా విధులు నిర్వర్తించాడు. నాగార్జునసాగర్‌ ఎడమకాలువ తవ్వకాల సమయంలో కాలువకు ఎగువ భాగంలోని బీడు భూములను సాగులోకి తెచ్చేందుకు సుదీర్ఘంగా పోరాటం చేశాడు. 1969లో మహాత్మాగాంధీ ఎత్తిపోతల నిర్మాణానికి కృషిచేశాడు. ఈ పథకాన్ని ఏర్పాటుచేసి రైతుల బీడు భూముల్లో పంట సిరులు కురిపించాడు. దీని నిర్మాణంతో ఉమ్మడి ఆంధ్రప్రదేశ్‌లో ఎత్తిపోతల సృష్టికర్తగా ఆయన మన్ననలు అందుకున్నాడు. రైతులకు వ్యవసాయంతో పాటు వ్యవసాయ అనుబంధ రంగాల్లో శిక్షణలు ఇప్పించాడు. పలు కొత్త వంగడాలను ఆయన సృష్టించారు. శ్రీమాతృకృపా గడ్డిపల్లి అభ్యుదయం స్వచ్ఛంద సంస్థ ఆధ్వర్యంలో 1984-85లో గడ్డిపల్లిలో కృషి విజ్ఞాన కేంద్రాన్ని నెలకొల్పాడు.

1980లో గడ్డిపల్లి చుట్టూ ఉన్న ఏడు గ్రామాల రైతులను సమీకరించి అందరి సహకారంతో రైతు సేవా సహకార సంఘాన్ని ఏర్పాటు చేసి దాని ద్వారా రైతులకు అనేక సేవలు అందించాడు. గడ్డిపల్లి కేవీకే కార్యదర్శిగా అనేక సంవత్సరాలు పనిచేసి వ్యవసాయ పరంగా విస్తృత సేవలు అందించాడు. కేవీకే ద్వారా చేస్తున్న సేవలను గుర్తించిన కేంద్ర ప్రభుత్వం 1994లో ఉత్తమ కేవీకేగా ఎంపిక చేసింది. అప్పటి కేంద్ర వ్యవసాయ శాఖ మంత్రి చతురానందమిశ్రా చేతుల మీదుగా అవార్డును అందుకున్నాడు. అలాగే జిందాల్ అవార్డును కూడా పొందాడు. దీని ద్వారా వచ్చిన రూ.25 లక్షలను గ్రామంలో పాఠశాల ఏర్పాటుకు కేటాయించాడు. ఇవే కాకుం డా గ్రామంలో ఆదర్శ పాఠశాల ఏర్పాటుకు 8 ఎకరాల స్థలాన్ని ఉచితంగా అందజేసాడు. 
## మరణం
కొన్నిరోజులుగా అనారోగ్యంతో బాధపడుతున్న అతడు 2018, ఏప్రిల్ 14 శనివారం ఉదయం సూర్యాపేట జిల్లా గరిడేపల్లి మండలం గడ్డిపల్లిలోని స్వగృహంలో తుదిశ్వాస విడిచారు. గోపాల్‌రెడ్డికి భార్య రత్నమాల, ఇద్దరు కుమార్తెలు లక్ష్మి, మీరా, కుమారుడు అజిత్‌రెడ్డి ఉన్నారు. అజిత్‌రెడ్డి పాండిచ్చేరిలోని అరవింద ఆశ్రమంలో స్వచ్ఛంద కార్యకర్తగా సేవలందిస్తున్నాడు.

## మూలాలు

వర్గం:వ్యవసాయ శాస్త్రవేత్తలు
వర్గం:1932 జననాలు
వర్గం:2018 మరణాలు
వర్గం:తెలంగాణ శాస్త్రవేత్తలు
దండమూడి భిక్షావతి

**దండమూడి భిక్షావతి** తొలితరం మహిళా ఉద్యమనేత, సీపీఐ(ఎం) సీనియర్‌ నాయకురాలు. ఆమె తన భర్త  డి.వి.సుబ్బారావు తో కలిసి కమ్యూనిస్టు ఉద్యమంలో కీలకపాత్ర పోషించింది.
## జీవిత విశేషాలు
ఆమె ఉయ్యూరు మండలం గండిగుండలో జన్మించింది. 13వ ఏటనే కాటూరులో జరిగిన రెండో ఆలిండియా మహిళా మహాసభకు వాలంటీర్‌గా సేవలందించింది. 17వ ఏట తన మేనమామ డివి సుబ్బారావు (డివిఎస్‌)ను వివాహం చేసుకుంది. 1949లో కమ్యూనిస్టు పార్టీపై నిషేధిం విధించిన తరువాత పార్టీ రహస్య కార్యక్రమాల నిర్వహణలో కీలకపాత్ర పోషించింది. 1952లో పార్టీ సభ్యత్వం పొందింది. 1960లో విజయవాడ మున్సిపాలిటీలో కౌన్సిలర్‌గా పోటీచేసింది. 1966లో డివిఎస్‌ చనిపోయిన సమయంలో వారి కుటుంబాన్ని పరామర్శించేందుకు వచ్చిన నంబూద్రిపాద్‌కు తన చేతికున్న గాజులు తీసి ఇచ్చి, శక్తి మేరకు డివిఎస్‌ ఆశయాల కోసం పనిచేస్తానని చెప్పి స్ఫూర్తిని నింపింది. 1999 వరకూ విజయవాడ నగర మహిళా సంఘంలో అనేక బాధ్యతలు నెరవేర్చింది. 
## వ్యక్తిగత జీవితం
భిక్షావతికి ముగ్గురు కుమారులు నారాయణప్రసాదు, భానుప్రసాదు, విజయా నంద్‌ ఉన్నారు. కుమార్తె శారద మహిళా ఉద్యమ నేతగా విశాఖలో పనిచేస్తూ అక్కడ జరిగిన రోడ్డు ప్రమాదంలో కొన్నేళ్ల కిందట మరణించింది. అల్లుడు సిహెచ్‌ నరసింగరావు పార్టీ రాష్ట్ర కార్యదర్శివర్గ సభ్యులుగా ఉన్నారు. 
## మరణం
ఆమె 2018, మార్చి 30 శుక్రవారం ఉదయం కన్నుమూసింది. ఆమె భౌతికకాయానికి ఆమె మనుమరాలు సుమిత్ర స్వర్గపురిలో విద్యుత్‌ దహనవాటికలో అంతిమక్రియ నిర్వహించింది.
## మూలాలు

వర్గం:2018 మరణాలు
వర్గం:కృష్ణా జిల్లా మహిళా కమ్యూనిస్టు నాయకులు
భారతదేశంలో అధికార హోదా లేని ముఖ్యమైన భాషలు

భారతదేశంలోని కేంద్రం కానీ, రాష్ట్రాలు, కేంద్రపాలిత ప్రాంతాలు కానీ అధికారిక భాషలుగా గుర్తించని ముఖ్యమైన భాషల జాబితా ఇది. భారత్ లోని వివిధ ప్రాంతాల ప్రజలు అనేక భాషలు మాట్లాడుతారు. కనీసం 800 భాషలు, 2000 వరకు యాసలు గుర్తించబడ్డాయి. ఐతే వీటిలో హిందీ, ఇంగ్లీషు కేంద్ర ప్రభుత్వ అధికారిక భాషలుగానూ, మరో 22 భాషలు రాజ్యాంగపు ఎనిమిదవ షెడ్యూల్ ద్వారా గుర్తింపు పొందినవి గానూ ఉండగా, మరికొన్ని భాషలు కేవలం రాష్ట్రాలు, కేంద్రపాలిత ప్రాంతాల స్థాయిలో అధికారికంగా గుర్తించబడివున్నాయి. ఇవి కాక ముఖ్యమైన భాషలు మరెన్నో ఉన్నాయి. వాటిలో కొన్ని:
## 50 లక్షల మందికి పైగా మాట్లాడుతున్న భాషలు
50 లక్షలకు పైగా ప్రజలు మాట్లాడుతున్నప్పటికీ అధికార హోదా లేని భాషలు ఇవి. వీటిని హిందీ లోని వివిధ రకాలుగా స్థానికులు భావిస్తారు.

### బీహారీ భాషలు
కింది మూడు బీహారీ భాషలకు 50 లక్షల మంది కంటే ఎక్కువ మాట్లాడే వారు ఉన్నప్పటికీ అధికార హోదా లేదు. ఒకప్పుడు వీటిని హిందీ యొక్క వేరువేరు మాండలికాలుగా భావించారు. కానీ బెంగాలీ, అస్సామీ, ఒరియా లాగానే ఇవి కూడా ఇండిక్ భాషల నుండి వచ్చినవేనని ఇటీవల తెలిసింది.
#**[[ఆంగిక భాష|ఆంగిక]]** — బీహారు లోని ఉత్తర, దక్షిణ ప్రాంతాలు, జార్ఖండ్, పశ్చిమ బెంగాల్ లోని మాల్దా జిల్లాలో మాట్లాడుతారు.
#**[[భోజ్‌పురి భాష|భోజ్‌పురి]]** — బీహార్
#**[[మాగధి భాష|మాగధి]]** — దక్షిణ బీహార్ లో మాట్లాడుతారు

### రాజస్థానీ
రాజస్థాన్ రాష్ట్రంలో 50 లక్షల మందికి పైగా రాజస్థానీ మాట్లాడుతారు. ప్రాంతం నుండి ప్రాంతానికి రాజస్థానీ యాస మారుతూ ఉన్నప్పటికీ, ప్రజలు ఈ భాషలో సంభాషించ గలుగుతారు. చాలా మంది హిందీ కూడా మాట్లాడగలరు. రాజస్థానీ, హిందీ రెండూ ఒకతే అని చాలా మంది అనుకుంటారు. రాజస్థానీలోని ప్రధాన రకాలివి:
#**[[మార్వారీ భాష|మార్వారీ]]** — మార్వార్ (జోధ్‌పూర్, నాగౌర్, బికనీర్) ప్రాంతపు భాష. 
#**[[మేవారీ భాష|మేవారీ]]** — మేవార్ (ఉదయపూర్, చిత్తూరు, కోట-బుందీ)ప్రాంతపు భాష.
#**[[షెఖావతీ భాష|షెఖావతీ]]** — షెఖావతి (సీకర్, చురు, ఝుంఝును) ప్రాంతపు భాష

### ఇతర భాషలు
#**[[హర్యానవీ భాష|హర్యానవీ]]** - హర్యానాకు చెందిన హిందీ మాండలికం
#**[[భిలి భాష|భిలి]]** (భిల్లు తెగవారు)
#**[[గోండి భాష|గోండి]]** (గోండు తెగవారు)
#**[[కొడవ థక్కు|కొడవ]]**, కర్ణాటక లోని కొడగు జిల్లాలో మాట్లాడుతారు
#**[[కచ్చి భాష|కచ్చి]]** — గుజరాత్ లోని కచ్ ప్రాంతంలో మాట్లాడుతారు
#**[[తుళు]]** — కర్ణాటక, కేరళ లోని తుళు ప్రజలు మాట్లాడుతారు. 
#**[[సంకేతి భాష|సంకేతి]]** — కర్ణాటక, కేరళ, తమిళనాడు లలోని సంకేతి ప్రజలు మాట్లాడుతారు.

భారత రాజ్యాంగం 18 ప్రాంతీయ భాషల జాబితాను గుర్తించింది.

## అల్పసంఖ్యాక భాషలు
పది లక్షల కంటే తక్కువ మంది మాట్లాడే భాషలు ఇవి:
#**[[మాల్ భాష|మాల్]]** — మినికాయ్ దీవుల భాష
## మూలాలు
* 
* Ethnologue report
* Central Institute of Indian Languages

వర్గం:భారతీయ భాషలు
గౌరి (2004 సినిమా)

**గౌరీ** 2004, సెప్టెంబరు 3న విడుదలైన తెలుగు చలన చిత్రం. బివి రమణ దర్శకత్వం వహించిన ఈ చిత్రంలో సుమంత్, ఛార్మీ కౌర్, నరేష్, కౌసల్య, అతుల్ కులకర్ణి, వేణుమాధవ్ ముఖ్యపాత్రలలో నటించగా, కోటి సంగీతం అందించారు.

## నటవర్గం

* సుమంత్
* ఛార్మీ కౌర్
* నరేష్
* కౌసల్య
* అతుల్ కులకర్ణి
* వేణుమాధవ్
* తనికెళ్ళ భరణి
* వైజాగ్ ప్రసాద్
* రఘు బాబు
* చిత్రం శ్రీను
* శ్రీనివాస రెడ్డి
* శర్వానంద్
* జ్యోతి
* బెనర్జీ
* ఆహుతి ప్రసాద్
* తమ్మారెడ్డి
* పావలా శ్యామల
* శిరీష
* నిత్య
* తృష్ణా ప్రీతమ్ "జిగి జిగి జింకా" పాటలో ప్రత్యేక ప్రదర్శన

## సాంకేతికవర్గం
* దర్శకత్వం: బివి రమణ
* నిర్మాత: స్రవంతి రవికిషోర్
* రచన: బివి రమణ, మరుధూరి రాజా (మాటలు)
* సంగీతం: కోటి
* ఛాయాగ్రహణం: హరి హనుమోలు
* కూర్పు: శ్రీకర్ ప్రసాద్
* నిర్మాణ సంస్థ: స్రవంతి ఆర్ట్ మూవీస్
* పంపిణీదారు: స్రవంతి ఆర్ట్ మూవీస్

## పాటలు
కోటి సంగీతం అందించిన ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి. అన్ని పాటలు సిరివెన్నెల రాశాడు.

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:సుమంత్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:తనికెళ్ళ భరణి సినిమాలు
వర్గం:రఘుబాబు నటించిన సినిమాలు
వర్గం:చలపతి రావు నటించిన సినిమాలు
వర్గం:ఆహుతి ప్రసాద్ నటించిన సినిమాలు
శివరావు బెనెగల్

**శివరావు బెనెగల్** ప్రముఖ పాత్రికేయుడు, రాజకీయ నాయకుడు, రచయిత. 1967 లో పద్మభూషణ్ పురస్కార గ్రహీత. భారతదేశానికి బ్రిటిష్ ప్రభుత్వం స్వాతంత్ర్యం ప్రకటించినపుడు ఆ వార్తను ది హిందూ పత్రిక తరపున కవర్ చేసిన విలేకర్లలో ప్రముఖుడు ఈయన. ఈయన స్వస్థలం కర్ణాటకలోని మంగళూరు. *మాంచెస్టర్ గార్డియన్* అనే ఆంగ్ల పత్రికకు కూడా సేవలందించాడు. స్వతంత్ర భారత నిర్మాణానికి తన వంతు కృషి చేశాడు.

## జీవితం
శివరావు బెనెగల్ 1891 ఫిబ్రవరి 26 న కర్ణాటక లోని మంగుళూరులో జన్మించాడు. అతను తండ్రి బి. రాఘవేంద్రరావు వైద్యుడు. శివరావు మద్రాసు ప్రెసిడెన్సీ కళాశాలలో చదువుకున్నాడు. అనీబిసెంట్, దివ్యజ్ఞానసమాజం భావనలకు ఉత్తేజితుడై పాత్రికేయ వృత్తిలోని ప్రవేశించాడు.

అతను భార్య *కిట్టీ వెర్సియాండీ* ఆస్ట్రియా దేశస్థురాలు.

## వృత్తి
ముందు గాంధీజీని ఆరాధించినా అతను ఉద్యమ క్రమంలో తీసుకున్న కొన్ని ఎత్తుగడలను వ్యతిరేకించాడు. పాత్రికేయ వృత్తిలో ఉంటూనే కార్మిక రంగంలో కూడా పనిచేశాడు. అంతర్జాతీయ కార్మిక సంస్థలో విజయలక్ష్మీ పండిట్, బాబూ జగ్జీవన్‌రామ్‌లతో కలసి పనిచేశాడు. 1947, 1948, 1949, 1950 సంవత్సరాలలో భారతదేశం నుంచి ఐక్యరాజ్య సమితి జనరల్‌ అసెంబ్లీకి వెళ్లిన భారత ప్రతినిధుల బృందానికి నాయకత్వం వహించాడు. రాజ్యాంగం అవతరించిన తరువాత ఏర్పడిన ప్రతిష్ఠాత్మక తొలి లోక్‌సభకు శివరావ్‌ దక్షిణ కెనరా నుంచి ఎన్నికయ్యాడు. తరువాత 1957 నుంచి 1960 వరకు రాజ్యసభకు ప్రాతినిథ్యం వహించాడు. తరువాత పార్లమెంటుకు వెళ్ళలేదు. తరువాత తన జీవితానుభవాలను గ్రంథస్తం చేయడం మొదలు పెట్టాడు. సోదరుడు బెనెగల్ నరసింగరావ్ తో కలిసి భారతరాజ్యాంగ నిర్మాణక్రమం అన్న గ్రంథాన్ని సంకలనం చేశాడు. సిరిల్‌ హెన్రీ ఫిలిప్స్, మేరీ డొరీన్‌ వెయిన్‌రైట్‌లు రూపొందించిన *భారతదేశ విభజన:విధానాలు, దృక్పథం 1935–47* అన్న గ్రంథ రచనలో తోడ్పడ్డాడు. అతను రాసిన చివరి గ్రంథం 1972 లో వెలువడిన *భారత స్వాతంత్ర్య సమర యోధులు: కొందరు మహోన్నతులు*.

## పుస్తకాలు
* *భారతదేశంలో సంస్కరణల వలన కార్మికులకు దక్కినదేమిటి?* (1923)
* *భారతదేశ సమస్య* (1926)
* *ఎంపిక చేసిన ప్రపంచం రాజ్యాంగాలు* (1934)
* *భారతదేశ పరిశ్రమలలో కార్మికులు* (1939)
* *భారత స్వాతంత్ర్య సమరం: కొన్ని కోణాలు* (1968)
* *ఐక్యరాజ్య సమితిలో భారత్‌ పాత్ర* (1968) 

## మూలాలు

వర్గం:పాత్రికేయులు
వర్గం:1891 జననాలు
వర్గం:1975 మరణాలు
వర్గం:పద్మభూషణ పురస్కార గ్రహీతలు
బాలాపూర్ (రంగారెడ్డి జిల్లా)

**బాలాపూర్**,తెలంగాణ రాష్ట్రం, రంగారెడ్డి జిల్లా, బాలాపూర్ మండలానికి చెందిన గ్రామం.

ప్రతి ఏడాది వినాయక చవితికి వినాయకుడి లడ్డును వేలం వేస్తారు. రాష్ట్రం నలుమూలల నుండి భక్తులు వచ్చి వేలంపాటలో ఈ లడ్డును రాష్ట్రంలోనే అత్యధికంగా వేలం పాట పడి దక్కించుకుంటారు. దీనితో బాలాపూర్ లడ్డు ఎంతో ప్రాముఖ్యతను సంపాదించుకుంది. బాలాపూర్ లడ్డుతో అన్ని విధాలా అదృష్టం కలసివస్తుందని భక్తులకు నమ్మకంగా మారింది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని సరూర్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన బాలాపూర్ మండలంలోకి చేర్చారు.
## నూతన మండల కేంద్రంగా గుర్తింపు
లోగడ బాలాపూర్  గ్రామం రంగారెడ్డి జిల్లా, సరూర్‌నగర్ రెవెన్యూ డివిజను పరిధిలోని సరూర్‌నగర్ మండలానికి చెందింది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా బాలాపూర్ గ్రామాన్ని (1+16) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా, కందుకూరు రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

## మూలాలు

## వెలుపలి లింకులు
చిత్రగుప్త (అయోమయ నివృత్తి)

* చిత్రగుప్తుడు - యమధర్మరాజు ఆస్థానంలో పాపపుణ్యాల చిట్టా వ్రాసే హైందవ దేవుడు.
* చిత్రగుప్త - ఎస్.జి.ఆచార్య సంపాదకత్వంలో వెలువడిన జాతీయ హాస్యరస పక్ష పత్రిక.
* చిత్రగుప్త (సంగీత దర్శకుడు) - పాత తరం ప్రఖ్యాత హిందీ సినిమా సంగీత దర్శకుడు.
డిబ్రుఘర్-కన్యాకుమారి వివేక్ ఎక్స్‌ప్రెస్

**డిబ్రూగఢ్ కన్యాకుమారి వివేక్ ఎక్స్‌ప్రెస్** భారతీయ రైల్వేలు నడుపుతున్న రైలు. ఇది ఈశాన్య భారతదేశం, అస్సాంలోని డిబ్రూగఢ్ నుండి ద్వీపకల్పం దక్షిణ కొన వద్ద ఉన్న కన్యాకుమారి వరకు ఈ రైలు 4233 కిలోమీటర్ల దూరాన్ని 82 గంటల 30 నిమిషాలలో చేరుతుంది. వివేక్ ఎక్స్‌ప్రెస్ మొత్తం 7 రాష్ట్రాల్లో ప్రయాణిస్తోంది. వివేక్ ఎక్స్‌ప్రెస్ భారతదేశములోనే అత్యదిక దూరం నడిచే, అత్యదిక ప్రయాణసమయం కలిగిన రైలు. ఈ రైలు సరాసరి వేగం 50.4 కి.మీ/గం. మొత్తం ఈ రైలు మొత్తం 57 స్టేషన్ల లో ఆగుతుంది.

## చరిత్ర
భారతీయ రైల్వే బడ్జెట్  2011-12లో ఈ రైలును అప్పటి రైల్వేశాఖ మంత్రి మమతా బెనర్జీ స్వామి వివేకనందా 150వ జయంతి సందర్భంగా ప్రకటించారు.

## మార్గం
వివేక్ ఎక్స్‌ప్రెస్  ఈశాన్య భారతదేశములో గల అస్సాంలో గల డిబ్రూగఢ్ నుండి భారత ద్వీపకల్పానికి దక్షిణ దిక్కున గల చిట్టచివరి ప్రదేశము తమిళనాడు రాష్ట్రంలోని గల కన్యాకుమారి వరుకు ఈ రైలు ప్రయాణిస్తుంది. ఈ రైలు అస్సాంలో మొదటి రోజు రాత్రి 10 గంటల 45 నిమిషాలకు  15906 నెంబరుతో బయలుదేరి అయిదవ రోజు ఉదయం 9 గంటల 50 నిమిషాలకు కన్యాకుమారి చేరుతుంది. తిరుగు ప్రయాణంలో 15905 నెంబరుతో రాత్రి 11 గంటలకు బయలుదేరి అయిదవ రోజు ఉదయం 07 గంటల 15 నిమిషాలకు డిబ్రూగఢ్ చేరుకుంటుంది. ఈ రైలు అస్సాం, నాగాలాండ్, బీహార్, పశ్చిమ బెంగాల్, ఒడిషా, ఆంధ్ర ప్రదేశ్, తమిళనాడు, కేరళ రాష్ట్రాల గుండా  ప్రయాణిస్తుంది. ఈ రైలు ఈశాన్య, తూర్పు, దక్షిణ భారతదేశాల్లో ముఖ్యమయిన రైల్వేస్టేషన్లయిన దిమాపూర్, గౌహతి, న్యూ జలపాయిగురి జంక్షన్, సిలిగురి, మల్దా, దుర్గాపూర్, అసన్సోల్, భువనేశ్వర్, బరంపురం రైల్వేస్టేషను, విజయనగరం రైల్వే స్టేషను, విశాఖపట్నం రైల్వే స్టేషను, రాజమండ్రి, విజయవాడ జంక్షన్ రైల్వే స్టేషను, నెల్లూరు, రేణిగుంట జంక్షన్ రైల్వేస్టేషన్, కాట్పాడి, సేలం జంక్షన్, ఈరోడ్ జంక్షన్, కోయంబత్తూరు జంక్షన్, పాలక్కడ్ జంక్షన్, ఎర్నాకులం, తిరువనంతపురం సెంట్రల్ రైల్వే స్టేషన్ ల మీదుగా ప్రయాణిస్తుంది.

## పెట్టెల అమరిక
క్లాసిక్ స్లీపర్, మూడవ క్లాసు,  రెండవ క్లాసు పెట్టెలు, అరక్షిత పెట్టెలు అందుబాటులో కలవు.

## మూలాలు

## ఇవీ చూడండి

వర్గం:భారతీయ ఎక్స్‌ప్రెస్ రైళ్ళు
వర్గం:అసోం రైలు రవాణా
వర్గం:నాగాలాండ్ రైలు రవాణా
వర్గం:బీహార్ రైలు రవాణా
వర్గం:పశ్చిమ బెంగాల్ రైలు రవాణా
వర్గం:ఒడిషా రైలు రవాణా
వర్గం:ఆంధ్రప్రదేశ్ రైలు రవాణా
వర్గం:తమిళనాడు రైలు రవాణా
వర్గం:కేరళ రైలు రవాణా
హౌరా చెన్నై మెయిల్

హౌరా చెన్నై మెయిల్ భారతీయ  రైల్వేలు నడుపుతున్న సూపర్ ఫాస్ట్ రైళ్ళలో ఒకటి.ఇది భారతదేశములో అతిపెద్ద మెట్రోపాలిటన్ నగరాలైన అయిన హౌరా, చెన్నై లను కలుపుతు ప్రయాణించు రైలు.ఈ రైలు ప్రస్తుత నెంబర్లు 12839/40.
## చరిత్ర
హౌరా చెన్నై మెయిల్  ను 1900 ఆగస్టు 15 న ప్రారంభించారు.ఇది భారతీయ రైల్వేలు ప్రారంభించిన  అతి పురాతన రైలు సర్వీసుల్లో ఒకటి.ఈ రైలు  మొదట స్టీము లోకోమోటివ్ లను  ఉపయోగించేవారు.తరువాత డీజిల్ ఇంజన్ లను ఆ తరువాత విద్యుత్ ఇంజన్ లను ఉపయోగిస్తున్నారు.ఆగ్నేయ రైల్వే పరిధిలో డీజిల్ ఇంజన్ లను ఉపయోగించిన ప్రయాణికుల రైళ్ళలో ఇది  మొదటిది.1964-65 లో కోరమండలం ఎక్స్‌ప్రెస్ తక్కువ హాల్టులతో ప్రారంభమయిన తరువాత మెయిల్ ఆదరణ తగ్గినప్పటికి ఇది హౌరా-చెన్నై ప్రధాన రైలు మార్గములో నడిచే అత్యంత ప్రధాన రైళ్ళలో ఒకటి.ఇది హౌరా  చెన్నై ల మధ్య దూరాన్ని 28 గంటల సమయంలో 59 కీ.మి ల సరాసరివేగంతో ప్రయాణిస్తుంది.
## మార్గం
హౌరా చెన్నై మెయిల్ పశ్చిమ బెంగాల్, ఒడిషా, ఆంధ్రప్రదేశ్లో ముఖ్యమయిన రైల్వే స్టేషన్లయున ఖరగ్పూర్ జంక్షన్, బాలాసోర్, భుబనేశ్వర్, బరంపురం, విజయనగరం రైల్వే స్టేషను, విశాఖపట్నం రైల్వే స్టేషను, రాజమండ్రి, విజయవాడ జంక్షన్ రైల్వే స్టేషను, తెనాలి, ఒంగోలు, నెల్లూరు, గూడూరులు ల మీదుగా చెన్నై చేరుకుంటుంది.
## సమయసారిణి

## భోగీల అమరిక

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html

వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:దక్షిణ రైల్వే జోన్
వర్గం:ఆంధ్రప్రదేశ్ రైలు రవాణా
వర్గం:ఒడిషా రైలు రవాణా
కందుకూరి పురస్కారం - 2018

రంగస్థలంలో కొన్నేళ్లుగా మంచి ప్రతిభ కనబరుస్తూ నాటకరంగ అభివృద్ధికి కృషిచేసిన వారిని గుర్తిస్తూ ఆంధ్రప్రదేశ్ రాష్ట్ర ప్రభుత్వం ఆయా నాటకరంగ కళాకారులకు కందుకూరి వీరేశలింగం పేరు మీదుగా విశిష్ట పురస్కారం అందజేస్తుంది. 2018 సంవత్సరానికిగానూ రాష్ట్రస్థాయిలో ముగ్గురిని, జిల్లాస్థాయిలో జిల్లాకు ఐదుమంది కళాకారుల చొప్పున 13 జిల్లాలకు 65 మందిని ఆంధ్రప్రదేశ్ రాష్ట్ర ప్రభుత్వం ఎంపిక చేసింది. రాష్ట్రస్థాయి పురస్కారానికి రూ. లక్ష రూపాయల నగుదు బహుమతి, ప్రశంసాపత్రం... జిల్లాస్థాయి పురస్కారానికి రూ. 10వేల నగుదు బహుమతి, ప్రశంసాపత్రం అందజేయడం జరుగుతుంది. ఆంధ్రప్రదేశ్ రాష్ట్ర చలనచిత్ర టీవీ అభివృద్ధి సంస్థ ఛైర్మన్‌ అంబికా కృష్ణ, ఆంధ్రప్రదేశ్ నాటక అకాడమీ ఛైర్మన్‌ గుమ్మడి గోపాలకృష్ణలు తెలుగు నాటకరంగ దినోత్సవం (ఏప్రిల్ 16) రోజున విజయవాడలో పురస్కార గ్రహీతల జాబితాను విడుదల చేశారు.

## రాష్ట్రస్థాయి పురస్కారం
# సుంకర రాజశేఖర్‌ ప్రసాద్‌, పొద్దటూరు
# అల్లం చంద్రరావు, పశ్చిమ గోదావరి జిల్లా
# ఆలపాటి లక్ష్మి, విశాఖపట్నం

## జిల్లాస్థాయి పురస్కార గ్రహీతలు

**[[శ్రీకాకుళం జిల్లా]]:**
# కె. విశ్వేశ్వరరావు
# చిట్టి వెంకటరావు
# బి. రామచంద్రరావు
# కె. రాజేశ్వరి
# జి. బలరామస్వామి

**[[విజయనగరం జిల్లా]]:**
# కంచర్ల సూర్యప్రకాషరావు
# ఎస్. జ్యోతి
# సొంటినేని కిషోర్
# సయ్యద్ గఫార్
# వనారస విద్యావతి

**[[విశాఖపట్నం జిల్లా]]:**
# పిటి మాధవ్
# దండు నాగేశ్వరరావు
# బి. రమాదేవి
# బి.ఏ. నాయుడు
# జగదీశ్వరి

**[[తూర్పు గోదావరి జిల్లా]]:**
# గరికపాటి సూర్యనారాయణమూర్తి
# మొహమ్మద్ శేహేన్ష
# గోపి సత్య ప్రకాష్ (స్నిగ్ధ)
# ఉమ
# కే. నూకరాజు

**[[పశ్చిమగోదావరి జిల్లా]]:**
# గరికపాటి కాళిదాసు
# రమణ
# గంట వెంకటేశ్వరరావు
# వంగ నరసింహరావు
# గేదెల రామారావు

**[[కృష్ణా జిల్లా]]:**
# పి.వి.వి.ఎస్.ఎన్. మూర్తి
# మాడుగుల రామకృష్ణ
# అడవి శంకరరావు
# ఆదిశేషయ్య
# లక్ష్మి కరుణ

**[[గుంటూరు జిల్లా]]:**
# యం.పి. కన్నేశ్వరరావు
# పి. యోహాను
# బి. సాయి కుమారి
# నూతలపాటి సుబ్బారావు
# ఉప్పాల రత్తయ్య

**[[ప్రకాశం జిల్లా]]:**
# పెరుమల్లి సూరిబాబు
# కొలకలూరి కృపారావు
# బాలినేని నాగేశ్వరరావు
# సుజాత
# రమణారెడ్డి

**[[నెల్లూరు జిల్లా]]:**
# దోర్నాల హరిబాబు
# వనారస త్రినాథరావు
# దస్తగిరి హసినా జాన్
# శ్రీలక్ష్మి రేబాల
# తిరుపతి హరగోపాల్

**[[చిత్తూరు జిల్లా]]:**
# జి. పెంచలయ్య
# సరథ
# బి. మల్లిఖార్జునయ్య
# జంగం ధర్మారావు
# డా. వి.ఆర్. రాసాని

**[[కర్నూలు జిల్లా]]:**
# పోతురాజు భాస్కర్
# ఏం. వెంకటస్వామీ
# శారదాబాయి
# గోపిసెట్టి వెంకటేశ్వర్లు
# టి.వి. జనార్ధనరెడ్డి

**[[కడప జిల్లా]]:**
# కొత్తపల్లి శ్రీను
# కృష్ణకుమార్
# బి. మహేశ్వరరెడ్డి
# డి.వి. శేఖరాచారి
# లక్ష్మికాంతమ్మ

**[[అనంతపురం జిల్లా]]:**
# ఎం. దేవరాజు
# ఎస్.కె. మహమ్మద్ బాషా
# చిలకల రామగోవిందు
# కె.ఎస్. శారద
# నారాయణస్వామి

## ఇవి కూడా చూడండి
* కందుకూరి పురస్కారం - 2017
* కందుకూరి పురస్కారం - 2025

## మూలాలు

వర్గం:తెలుగు నాటకరంగం
వర్గం:ఆంధ్రప్రదేశ్ రాష్ట్ర పురస్కారాలు
తిరువనంతపురం - సిల్చార్ సూపర్ ఫాస్ట్ ఎక్స్‌ప్రెస్

తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్  ఎక్స్‌ప్రెస్ (12507/08/15/16)  భారతీయ రైల్వేలులోని ఈశాన్య సరిహద్దు రైల్వేనడుపుతోంది. ఈ రైలు కేరళ రాజధాని తిరువనంతపురం నుండి అస్సాంలో గల సిల్చార్ వరకు నడిచే వీక్లీ ఎక్స్‌ప్రెస్.తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్ ఎక్స్‌ప్రెస్  మొదట తిరువనంతపురం సెంట్రల్ రైల్వే స్టేషన్ -గౌహతివరకు నడిపినప్పటికి తరువాత దానిని సిల్చార్ వరకు పొడిగించారు.ఈ రైలు ఆదివారం మధ్యాహ్నం 12గంటల 40నిమిషాలకు తిరువనంతపురం లో  బయలుదేరి బుధవారము సాయంత్రం 5గంటల 15నిమిషాలకు సిల్చార్ చేరుతుంది.తిరుగుప్రయాణం లో మంగళవారం రాత్రి 7గంటల 55నిమిషాలకు సిల్చార్ లో బయలుదేరి శుక్రవారం రాత్రి 10గంటల 35నిమిషాలకు తిరువనంతపురం చేరుతుంది.  ఈ రైలు భారతీయ రైల్వేలు ల్లో అత్యంత అలస్యంగా నడిచే రైలు గా అపఖ్యాతి కలిగివుంది.ఈ రైలు సగటున 10 నుండి 12 గంటల అలస్యంగా నడుస్తుంది.ఇది భారతీయ రైల్వేలుల్లో అత్యదిక దూరం ప్రయాణించు రైళ్ళ లో రెండవది.
ఈ రైలు తిరువనంతపురం సెంట్రల్ రైల్వే స్టేషన్ నుండి సిల్చార్ వరుకు 12507/15 నెంబరు తోను తిరుగుప్రయాణం లో 12508/16 తోను ప్రయాణిస్తుంది.
## మార్గం
తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్  ఎక్స్‌ప్రెస్ కేరళ,తమిళనాడు,ఆంధ్రప్రదేశ్,ఒడిషా,పశ్చిమ బెంగాల్,బీహార్,జార్ఖండ్,అస్సాం రాష్టాల మీదుగా ప్రయాణిస్తుంది.తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్  ఎక్స్‌ప్రెస్ దక్షిణ,తూర్పు,ఈశాన్య భారతదేశములో ముఖ్య ప్రాంతలయిన కొల్లం జంక్షన్ ,ఎర్నాకులం,పాలక్కాడ్,కోయంబత్తూరు,ఈరోడ్,సేలం,అరక్కోణం,పెరంబూరు,ఒంగోలు,విజయవాడ జంక్షన్ రైల్వే స్టేషను,రాజమండ్రి,విశాఖపట్నం రైల్వే స్టేషను,విజయనగరం రైల్వే స్టేషను,బరంపురం,భుబనేశ్వర్,బాలసోర్, ఖరగ్పూర్ జంక్షన్, హౌరా,న్యూ ఫరాక్క ,న్యూ జలపాయిగురి,కామాఖ్యా జంక్షన్,గౌహతి,ల మీదుగా సిల్చార్ చేరుతుంది.ఈ రైలు తన ప్రయాణ దిశను బాదర్పూర్ జంక్షన్, లుమ్డింగ్ జంక్షన్,హౌరా రైల్వే స్టేషను,విశాఖపట్నం రైల్వే స్టేషను ల వద్ద మార్చుకుంటుంది.
## ట్రాక్షన్
తిరువనంతపురం నుండి పెరంబూరు] వరకు ఈరోడ్ ఆధారిత WAP 4 ఇంజన్ ను , అక్కడి నుండి విశాఖపట్నం వరకు విశాఖపట్నం ఆధారిత WAM 4 ఇంజన్ ను , అక్కడి నుండి హౌరా వరకు హౌరా ఆధారిత WAP 4 ఇంజన్ ను, హౌరా నుండి సిల్చార్ వరకు హౌరా ఆధారిత WDM 3A ఇంజన్ ను ఉపయోగిస్తారు.
## కోచ్ల కూర్పు
తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్  ఎక్స్‌ప్రెస్ లో మొత్తం 13 స్లీపర్ పెట్టెలు, 4 శీతలీకరణ పెట్టెలు,3 అరక్షిత పెట్టెలు,1 పాంట్రీ కలవు.

## సమయసారిణి
:::			
|-
|-bgcolor=#FF7F00
|}
## మూలాలు

## బయటి లింకులు

*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html

ఈశాన్య సరిహద్దు రైల్వే
ఈశాన్య రైల్వే
తూర్పు తీర రైల్వే

వర్గం:Superfast trains
వర్గం:అసోం రైలు రవాణా
వర్గం:ఆంధ్రప్రదేశ్ రైలు రవాణా
వర్గం:పశ్చిమ బెంగాల్ రైలు రవాణా
వర్గం:బీహార్ రైలు రవాణా
వర్గం:జార్ఖండ్ రైలు రవాణా
వర్గం:ఒడిశా రైలు రవాణా
వర్గం:తమిళనాడు రైలు రవాణా
వర్గం:కేరళ రైలు రవాణా
వర్గం:Transport in Guwahati
వర్గం:Transport in Thiruvananthapuram
వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ  జోన్
హిమ్ సాగర్ ఎక్స్‌ప్రెస్

హిమ్ సాగర్ ఎక్స్‌ప్రెస్ రైలు  దక్షిణ  భారతదేశ చివరన ఉన్న తమిళనాడు లోని కన్యాకుమారి  నుండి భారతదేశంలో ఉత్తరపుకొనన ఉన్న జమ్మూ కాశ్మీరులోని వైష్ణవ దేవి కాట్రా వరకు ప్రయాణిస్తున్నది. ప్రస్తుతం భారత రైల్వేలో అత్యధిక దూరం ప్రయాణం చేసే రైళ్ళలో **హిమ్ సాగర్ ఎక్స్‌ప్రెస్** మూడవ స్థానంలో ఉంది. ఈ రైలు 1984-వ సంవత్సరము, అక్టోబరు నెల, 3-వ తేదీ, బుధవారమునాడు ప్రారంభింపబడెను.
## మార్గం
హిమ్ సాగర్ ఎక్స్‌ప్రెస్  శుక్రవారం మధ్యాహ్నం 02గంటల 05నిమిషాలకు కన్యాకుమారిలో బయలుదేరి  సోమవారం మధ్యాహ్నం  15గంటల 20నిమిషాలకు కాట్రా చేరుకుంటుంది. తిరుగు ప్రయాణంలో సోమవారం రాత్రి  09 గంటల 55 నిమిషాలకు కాట్రాలో బయలుదేరి గురువారం రాత్రి 09గంటల 30నిమిషాలకు కన్యాకుమారి చేరుతుంది. హిమ్ సాగర్ ఎక్స్‌ప్రెస్ తమిళనాడు, కేరళ, ఆంధ్ర ప్రదేశ్, తెలంగాణ, మహారాష్ట్ర, మధ్య ప్రదేశ్, రాజస్థాన్, ఉత్తర ప్రదేశ్, ఢిల్లి, హర్యానా, పంజాబ్, జమ్మూ కాశ్మీరు రాష్ట్రాల మీదుగా ప్రయాణిస్తుంది.

హిమ్ సాగర్ ఎక్స్‌ప్రెస్ న్యూఢిల్లీ రైల్వే స్టేషన్లో 02గంటల 30 నిమిషాలపాటు ఆగుతుంది. హిమ్ సాగర్ ఎక్స్‌ప్రెస్ దక్షిణ, మధ్య, ఉత్తర భారతదేశము లో ముఖ్య రైల్వే స్టేషన్లయిన తిరువనంతపురం, ఎర్నాకుళం, పాలక్కడ్, కోయంబత్తూరు, ఈరోడ్, సేలం, తిరుపతి, రేణిగుంట, గూడూరు, విజయవాడ, వరంగల్, బల్లార్షా, నాగ్పూర్, ఇటార్సీ, భోపాల్, ఝాన్సీ, ఆగ్రా, న్యూఢిల్లీ రైల్వే స్టేషన్, రోహ్తక్, జఖల్, లుధియానా, జలంధర్, సంబ, జమ్మూ తావి, ఉధమ్ పూర్‌ల మీదుగా కాట్రా చేరుతుంది.
## పెట్టె‌ల కూర్పు
హిమ్ సాగర్ ఎక్స్‌ప్రెస్‌లో స్లీపర్ క్లాసు పెట్టెలు పది, ఏ.సి. మూడవ క్లాసు పెట్టెలు మూడు, ఏ.సి. రెండవ  క్లాసు పెట్టె యొకటి, మూడు సాధారణ పెట్టెలు, ఒక వంటపెట్టె మొత్తం 19 పెట్టెలు ఉన్నాయి.

## నోట్స్

## మూలాలు

వర్గం:తమిళనాడు రైలు రవాణా
వర్గం:కేరళ రైలు రవాణా
వర్గం:ఆంధ్రప్రదేశ్ రైలు రవాణా
వర్గం:తెలంగాణ రైలు రవాణా
వర్గం:మహారాష్ట్ర రైలు రవాణా
వర్గం:మధ్య ప్రదేశ్ రైలు రవాణా
వర్గం:రాజస్థాన్ రైలు రవాణా
వర్గం:ఉత్తర ప్రదేశ్ రైలు రవాణా
వర్గం:ఢిల్లీ రైలు రవాణా
వర్గం:హర్యానా రైలు రవాణా
వర్గం:పంజాబ్ రైలు రవాణా
వర్గం:జమ్మూ కాశ్మీరు రైలు రవాణా
రూరల్ డెవలప్మెంట్ ట్రస్ట్ (RDT)

**రూరల్ డెవలప్మెంట్ ట్రస్ట్ (RDT)** అనేది దక్షిణ భారతదేశంలోని ఆంధ్రప్రదేశ్, తెలంగాణ రాష్ట్రాల్లోని పేద, వెనుకబడిన వర్గాల అభివృద్ధికి కట్టుబడి ఉన్న ప్రభుత్వేతర సంస్థ.

1969లో ప్రారంభమైనప్పటి నుంచీ, గ్రామీణ పేదవారి జీవిత నాణ్యతను మెరుగుపరిచేందుకు సంస్థ కృషి చేసింది, మహిళలకు, పిల్లలకు, వైకల్యాలున్న వ్యక్తులకు ప్రత్యేక ప్రాధాన్యత ఉంది. ఇది అన్ని ప్రాంతాల్లో  సమగ్ర అభివృద్ధి కొసం పని చేస్తుంది.

RDT నాణ్యమైన విద్య, ప్రాధమిక, ఆసుపత్రి ఆరోగ్య సంరక్షణ, గృహ, ప్రాథమిక సేవలకు ప్రాప్యత కల్పించడానికి రూపొందించబడిన, బలమైన, బాగా స్థిరపడిన ప్రాజెక్టులను నిర్వహిస్తుంది; మహిళల సాధికారతకు, వైకల్యాలున్న, గిరిజన వర్గాల ప్రజలకు, సంస్కృతి, క్రీడల ద్వారా భవిష్యత్ తరాల సంభావ్యతను పూర్తిగా నెరవేర్చడమే లక్ష్యంగా పని చేస్తుంది.

విసెంట్ ఫెరర్ మ్యాంచొ ట్రస్ట్ యొక్క వ్యవస్థాపకుడు.

## RDT విభాగాలు

* చదువు 
* మహిళలు
* ఆరోగ్యం
* CBR
* సహజావరణం
* సాంస్కృతిక
* ఎకాలజీ 
* హాస్పిటల్స్ 
* క్రీడలు 
* గిరిజన

## మూలాలు

వర్గం:1969 స్థాపితాలు
కరణం సురేష్

**కరణం సురేష్** (సెప్టెంబర్ 9, 1963 - ఏప్రిల్ 16, 2018) ప్రముఖ రంగస్థల నటుడు, దర్శకుడు, గుణ నిర్ణేత.

## జననం - ఉద్యోగం
సురేష్ 1963, సెప్టెంబర్ 9 న గుంటూరు జిల్లా, పొన్నూరు మండలం గోళ్ళమూడిపాడులో జన్మించాడు. మేడికొండూరు ప్రాథమిక ఆరోగ్య కేంద్రంలో పనిచేశాడు.
## రంగస్థల ప్రస్థానం
గుంటూరులో రంగయాత్ర యంగ్ థియేటర్ ఆర్గనైజేషన్ అనే నాటక సంస్థను స్థాపించి 15 సంవత్సరాలుగా అనేక నాటకాలను ప్రదర్శించారు. ఎల్లప్పుడు యువతను సురేష్, దాదాపు 100 మందికిపైగా నటీనటులను, సాంకేతిక నిపుణులను తెలుగు నాటకరంగానికి పరిచయం చేశాడు.

### నటించినవి
# గ్రహణం
# అనంతం
# సత్యాగ్రహి

### దర్శకత్వం చేసినవి
# అంతర్నేత్రం

### గుణ నిర్ణేతగా
ఆంధ్రప్రదేశ్ రాష్ట్ర ప్రతిష్టాత్మక నంది నాటక పరిషత్తుకు అనేక మార్లు గుణ నిర్ణేతగా వ్యవహరించడమేకాకుండా రాష్ట్రంలోని దాదాపు అన్ని పరిషత్తులకు గుణ నిర్ణేతగా వ్యవహరించాడు.

## మరణం
సురేష్ 2018, ఏప్రిల్ 16 తెలుగు నాటకరంగ దినోత్సవం రోజున లింగారావుపాలెంలోని కొండవీటి కళాపరిషత్ నాటక పోటీలకు గుణ నిర్ణయం చేసిన కొద్దిసేపటికే గుండెపోటు వచ్చింది. కారులో కాటూరి ఆసుపత్రికి తరలిస్తుండగా మార్గంమధ్యలో మరణించాడు.

## మూలాలు

వర్గం:గుంటూరు జిల్లా వ్యక్తులు
వర్గం:1963 జననాలు
వర్గం:2018 మరణాలు
వర్గం:తెలుగు రంగస్థల కళాకారులు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:గుండెపోటు మరణాలు
ఏంజలినా జోలీ

**ఏంజెలినా జోలీ** ( అసలు పేరు **ఏంజలినా జోలీ వాయిట్ **, 1975 జూన్ 4) అమెరికాకు చెందిన ప్రముఖ నటి, నిర్మాత, సామాజిక కార్యకర్త. ఇప్పటి వరకూ ఆమె కెరీర్ లో ఒక ఆస్కార్ అవార్డు, రెండు స్క్రీన్ యాక్టర్స్ గిల్డ్ పురస్కారాలు, మూడు గోల్డెన్ గ్లోబ్ పురస్కారాలు అందుకుంది. హాలీవుడ్ లో అత్యంత ఎక్కువ పారితోషికం తీసుకునే నటిగా కూడా ప్రసిద్ధి చెందింది ఆమె. 1982లో ఆమె తండ్రి జాన్ వాయిట్ తో కలసి లుకింగ్ టు గెట్ ఔట్ అనే సినిమాలో బాలనటిగా నటించింది ఏంజలినా. కానీ ఆమె దశాబ్దం తరువాత 1993లో చిన్న బడ్జెట్ సినిమా అయిన కిబోర్గ్ 2 తో అసలు కెరీర్ ప్రారంభించింది. 1995లో హేకర్స్ అనే పెద్ద బడ్జెట్ సినిమాలో కథానాయికగా మొదటిసారి నటించింది ఏంజలినా. ఆ తరువాత 1997లో ఆమె విమర్శకుల ప్రశంసలు అందుకున్న జార్జి వాలేస్, 1998లో గియా వంటి జీవితచరిత్రాత్మక సినిమాల్లో నటించి, ప్రేక్షకుల మెప్పు పొందింది. 1999లో గర్ల్ ఇంటరప్టెడ్ అనే సినిమాతో ఆమె ఉత్తమ సహాయనటి కేటగిరిలో ఆస్కార్ పురస్కారం అందుకుంది.

2001లో లారా క్రాఫ్ట్: టాంబ్ రైడర్ అనే వీడియో గేమ్ లో కథానాయిక లారా క్రాఫ్ట్ గా నటించడంతో ఏంజలినా హాలీవుడ్లో ప్రముఖ నటిగా ఎదిగింది. ఆమె 2005లో మిస్టర్ అండ్ మిసెస్ స్మిత్, 2008లో వాంటెడ్, 2010లో, 2021లో *[[ఎటర్నల్స్]]* సాల్ట్ వంటి యాక్షన్ సినిమాల్లో నటించి, తన కెరీర్ ను సుస్థిరపరచుకుంది. 2007లో నటించిన ఎ మైటీ హార్ట్, 2008లో చేసిన చాలెంజింగ్ సినిమాల్లోని ఆమె నటనకు విమర్శకుల ప్రశంసలు లభించాయి. చాలెంజింగ్ సినిమాకుగానూ ఉత్తమ నటి కేటగిరీలో ఏంజలినాకు ఆస్కార్ పురస్కారానికి నామినేషన్ లభించడం విశేషం. 2014లో విడుదలైన ఫాంటసీ చిత్రం మేల్ ఫిసెంట్ తో తన కెరీర్ లోనే అతి పెద్ద కమర్షియల్ విజయం అందుకుంది ఆమె. 2010వ దశకంలో ఏంజలినా రచయిత, నిర్మాతగానూ మారింది. 2011లో ఇన్ ది లాండ్ ఆఫ్ బ్లడ్ అండ్ హనీ, 2014లో అన్ బ్రోకెన్, 2017లో ఫర్స్ట్ దే కిల్డ్ మై ఫాదర్ సినిమాలకు రచన, నిర్మాణ బాధ్యతలు చేపట్టింది.

## తొలినాళ్ళ జీవితం, కుటుంబం
ఏంజలినా కాలిఫోర్నియాలోని లాస్ ఏంజలెస్లో జన్మించింది. ఆమె తల్లిదండ్రులు జాన్ వాయిట్, మార్చెలైన్ బెర్ట్రాండ్ లు ఇద్దరూ సినీ నటులే. ఆమె బాబాయి చిప్ టెయిలర్ ప్రముఖ గాయకుడు, గీత రచయిత. ఏంజలినా పెద్దనాన్న బేరీ వాయిట్ ప్రముఖ భౌగోళిక అగ్నిపర్వత శాస్త్రజ్ఞుడు. నటి జాక్వెలిన్ బిస్సెట్, నటుడు మాక్సిమిలియన్ షెల్ లు ఏంజలినాకు గాడ్ పేరెంట్స్.

1976లో ఏంజలినా తల్లిదండ్రులు విడిపోయారు. అప్పటి నుంచి ఆమె, ఆమె సోదరుడు తమ తల్లి దగ్గర ఉండేవారు. వీరిద్దర్నీ పెంచేందుకు ఆమె తల్లి తన నటన కెరీర్ ను వదులుకుంది. ఏంజలినా తల్లి, ఆమెను కేథలిక్‌గానే పెంచినా, చర్చికి వెళ్ళడం మాత్రం ఎప్పుడూ నిబంధనగా చేయలేదు. ఆమె నటి కావడానికి తన తండ్రి విజయవంతమైన కెరీర్ కన్నా, చిన్నతనంలో ఆమె తన తల్లితో కలసి చూసిన సినిమాలే కారణమవడం విశేషం. అయితే ఆమె 1982లో తన తండ్రి సినిమా లుకింగ్ టు గెట్ ఔట్ లో చిన్న పాత్రలో కనిపించింది. ఏంజలినా ఆరేళ్ళ వయసులో, ఆమె తల్లి బెర్ట్రాండ్, లివి-ఇన్ భాగస్వామి, సినీ నిర్మాత బిల్ డే లు తమ కుటుంబాన్ని న్యూయార్క్‌లోని పాలిసడేస్ కు మార్చారు. ఐదేళ్ళ తరువాత వారు తిరిగి లాస్ ఏంజలస్ కు వచ్చేశారు. ఆ తరువాత సినిమాల్లోనే కెరీర్ ప్రారంభించాలని నిర్ణయించుకున్న ఏంజలినా, లీ స్ట్రాస్ బెర్గ్ ధియేటర్ ఇన్స్టిట్యూట్ లో రెండేళ్ళ పాటు శిక్షణ తీసుకుంది. అక్కడ చేరాకా ఆమె ఎన్నో నాటకాల్లో నటించింది.

## మూలాలు


వర్గం:1975 జననాలు
ఆసియా క్రీడలు - 2018

**ఆసియా క్రీడలు - 2018** ఇండోనేషియా లోని జకార్తా నగరంలో ఆగస్టు 18, 2018 నుంచి సెప్టెంబర్ 2, 2018 వరకు జరగనున్నాయి. ప్రతి నాలుగేండ్లకొకసారి ఈ క్రీడలు జరుగుతాయి. ఆసియా ఖండానికి చెందిన దేశాల క్రీడాకారులు ఈ క్రీడలలో పాల్గొంటారు. దీని నిర్వాహక, నియంత్రణా సంస్థ ఆసియా ఒలంపిక్ మండలి, ఈ మండలిని అంతర్జాతీయ ఒలంపిక్ కమిటీ నియంత్రిస్తుంది. ఈ క్రీడల్లో 45 దేశాలు, 40 క్రీడాంశాల్లోని 465 ఈవెంట్లకు పోటీలు జరుగుతాయి. ఈ క్రీడల మోటోగా ‘ఎనర్జీ ఆఫ్‌ ఆసియా’గా నిర్వచించారు. మస్కట్‌లుగా బిన్ బిన్ (బర్డ్ ఆఫ్ ప్యారడైజ్), కాకా (ఖడ్గమృగం), అటుంగ్ (వేగంగా పరుగెత్తే దుప్పి).
## చరిత్ర
రెండవ ప్రపంచ యుద్ధం అనంతరం, ఆసియాలోని అనేక దేశాలు, బ్రిటిష్ వారి దాస్యశృంఖనాలనుండి విముక్తి పొంది, స్వతంత్రాన్ని ప్రకటించుకొన్నాయి. ఈ దేశాలు తమ దేశాల మధ్య సయోద్య, సత్సంబాధల కొరకు, క్రీడలు ప్రవేశపెట్టాలని నిర్ణయించాయి. ఆగస్టు 1948లో లండన్లో జరిగిన ఒలంపిక్ క్రీడలు జరిగే సమయాన, ఆనాటి భారత ఒలంపిక్స్ కౌన్సిల్ ప్రతినిథి గురుదత్ సోంధి, ఆసియా క్రీడల గురించి తన అభిప్రాయాలను ప్రకటించాడు. ఆసియా దేశాలు, ఈ విషయాన్ని అంగీకరించి, ఆసియా అథ్లెటిక్ ఫెడరేషన్ తన అంగీకారాన్ని తెలిపింది. 1949లో ఏషియన్ అథ్లెటిక్ ఫెడరేషన్ సమావేశమై ఏషియన్ గేమ్స్ ఫెడరేషన్ ను ఏర్పాటు చేసి, 1951లో ఢిల్లీలో మొదటి ఆసియా క్రీడలు జరపాలని నిశ్చయించాయి. ఈ క్రీడలు ప్రతి నాలుగేండ్లకొకసారి జరపాలని కూడా నిశ్చయించాయి.

## పాల్గొన్న దేశాలు
ఈ క్రీడల్లో 45 దేశాలకు చెందిన 13,000 మంది క్రీడాకారులు పాల్గొంటారు. ఈ క్రీడలు తొలిసారి 1951లో న్యూఢిల్లీ జరిగాయి. భారత్, శ్రీలంక, ఇండోనేసియా, ఫిలిప్పీన్స్, జపాన్, సింగపూర్, థాయిలాండ్ (ఏడు) దేశాలు ఇప్పటి వరకు జరిగిన అన్ని ఆసియా క్రీడల్లో పాల్గొన్నాయి.

## భారతీయ క్రీడాకారులు
భారతదేశం నుంచి 572 మంది క్రీడాకారుల బృందం పాల్గొనన్నున్నారు. జావెలిన్ త్రోయర్ క్రీడాకారుడు నీరజ్‌ చోప్రా భారత బృందానికి సారథ్యం వహించాడు. వీరు 36 క్రీడాంశాల్లో పోటీ పడనున్నారు.

## ప్రారంభ వేడుక
ఇండోనేసియా రాజధాని జకార్తాలోని జలోరా బంగ్‌ కర్నొ స్టేడియంలో 2018 ఆగస్టు 18 రోజున ఆసియా క్రీడలు అధికారికంగా ప్రారంభమయ్యాయి. 45 దేశాల మార్చి‌ఫాస్ట్‌లో మొదటగా ఆఫ్ఘనిస్తాన్ స్టేడియంలోకి ప్రవేశించిగా, చివరిగా ఆతిథ్య దేశం ఇండోనేషియా ప్రవేశించింది. ఆ దేశానికి చెందిన బ్యాడ్మింటన్‌ క్రీడాకారిణి సుశీ సుశాంతి జ్యోతి ప్రజ్వలనను వెలిగించింది.

## ముగింపు వేడుక
ముగింపు వేడుకల్లో త్రివర్ణ పతాకథారిగా మహిళ హాకీ జట్టు సారథి రాణిరాంపాల్ వ్యవహరించారు.

## అధికారిక వెబ్సైట్
*
*OCA website

## మూలాలు

వర్గం:2018
వర్గం:క్రీడలు
వర్గం:ఆసియా క్రీడలు
వర్గం:ఆసియా దేశాలు
వర్గం:ఆసియా
వర్గం:ఇండోనేసియా
వర్గం:ఖండాలు
కృష్ణా సోబ్తి

**కృష్ణా సోబ్తి** ( జననం: 1925 ఫిబ్రవరి 18 ) ప్రఖ్యాత హిందీ నవలా రచయిత్రి, వ్యాసకర్త. 2017లో ప్రతిష్ఠాత్మ జ్ఞాన్ పీఠ్ అవార్డుకు ఎంపికయ్యారు. హిందీ, ఉర్దూ, పంజాబీ బాషా సంస్కృతులని మేళవించి ఆమె రచించిన ‘జిందారుఖ్‌’ నవలకు సాహిత్య అకాడమీ పురస్కారం వరించింది. 1996లో కేంద్ర సాహిత్య అకాడెమీ ఫెలోషిప్‌ పురస్కారం కూడా పొందారు. ఈమె 1999లో *కథ చూడామణి* పురస్కారం, 1981 లో *శిరోమణి* పురస్కారం, 1982లో హిందీ అకాడమీ పురస్కారం పొందారు. 2008లో ఈమె రచించిన *సమయ్ సర్*గం నవల కేకే బిర్లా ఫాండషన్ వారి వ్యాస్ సమ్మాన్ కి ఎంపికైనది. అంతేకాక హిందీలో అత్యంత గౌరవప్రదమైన మైథిలీ శరణ్ గుప్త పురస్కారాన్ని పొందారు. ఈమె హిందీ, ఉర్దూ, పంజాబీ భాషలో రచనలను రచిస్తారు. ఈమె నవలలు కొన్ని రష్యన్, ఇంగ్లిష్, స్వీడిష్ ఇటీవలి వంటి భాషల్లోకి తర్జుమా అయ్యాయి. 
## జననం
ఈమె 1925 ఫిబ్రవరి 18 న అవిభక్త భారతదేశంలోని ఉత్తర పంజాబ్ (ప్రస్తుత పాకిస్తాన్ లోని పంజాబ్) లో జన్మించింది. ఈమెకు ఇద్దరు తోబుట్టువులు ఉన్నారు. తన కుంటుంబం బ్రిటిష్ ప్రభుత్వంలో పని చేసేవారు. దేశ విభజన అనంతరం వీరి కుటుంబం ఢిల్లీకి వచ్చేసింది. సిమ్లా, ఢిల్లీలో చదువుకున్నారు. ఉన్నత విద్యను లాహోర్‌లో పూర్తి చేశారు. ఈమె శివంత్ అనే రచయితను తన 70వ ఏట పెళ్లి చేసుకుంది.

## జీవిత విశేషాలు
ఈమె రచనలు భారత ఉపఖండం విభజన, మారుతున్న భారతీయ సమాజంలో మార్పులకు లోనవుతున్న స్త్రీ పురుష సంబంధాలు, మానవీయ విలువల్లో నెలకొంటున్న క్షీణత వంటి అంశాలపై ఎక్కువగా రచించేవారు. మొదట్లో ఈమె చిన్న కథలు రాస్తూ ఉండేవారు. అందులో లామా, నఫిసా 1994లో ప్రచురితమయ్యాయి. అదే సంవత్సరంలో భారతదేశ విభజన అంశాల గురించి సిక్కా బాదల్ గయాలో వివరించారు.

## రచనలు
ఈమె మొదటికథ ‘దాదీ అమ్మా’ కానీ ‘ఔర్ సిక్కా బదల్ గయా’ నే తన మొదటి కథగా ఈమె చెప్తుంటారు. 1979లో తన తొలి రచన ‘జిందగీనామా’కు పొడిగింపుగా ‘ఇంక్విలాబ్‌ జిందాబాద్‌’ పేరిట ఇంకా చిన్న నవల రాసి ఈ రెండు కలిసి ‘జిందారుఖ్‌’నవలగా ప్రకటించారు. ఈ నవలకు తన 92వ ఏట 2017లో జ్ఞానపీఠ్‌ అవార్డు వచ్చింది. 1966లో ఈమె రచించిన *మిత్రో మరంజని* నవల వివాహిత స్త్రీలపై జరుగుతున్న లైంగికత అసమానతలపై అదేవిధంగా, ఈమె రచించిన బాదలోంకే ఘెరే, మిత్రో మార్జని, అలీ లడ్కీ, గుజరాత్ పాకిస్తాన్ సే గుజరాత్ హిందుస్తాన్, దార్ సే బిచేడీ వంటి రచనలు ప్రజాదరణ పొందాయి. ఎ లడ్‌ కీ' పేరుతో వెలువడిన రచనలో భార్యలుగా, తల్లులుగా మహిళలు నిర్వహిస్తున్న పాత్రను వివరించారు. ఈమె రచనలే కాక హిందీ సాహితీ దిగ్గజాలు అయినటువంటి నామ్‌వర్‌సింగ్‌, శ్రీకాంత్‌ వర్మ, నిర్మల్‌ వర్మ, భీష్మ్‌ సహాని ల యొక్క జీవిత విశేషాలను వ్యాసాల రూపంలో రచించారు.

## పురస్కారాలు
2010 లో కేంద్ర ప్రభుత్వం ప్రకటించిన ప్రతిష్ఠాత్మక పద్మభూషణ్ పురస్కారాన్ని తిరస్కరించారు. 
* సాహిత్య అకాడమీ పురస్కారం (1980)
* సాహిత్య అకాడెమీ ఫెలోషిప్‌ పురస్కారం (1996
* కథ చుదమని పురస్కారం (1999)
* జ్ఞానపీఠ్ అవార్డు (2017)
* శిరోమణి పురస్కారం (1981)
* హిందీ అకాడమీ పురస్కారం (1982)
* మైథిలీ శరణ్ గుప్త పురస్కారం

## మూలాలు

వర్గం:జీవిస్తున్న ప్రజలు
వర్గం:హిందీ కవయిత్రులు
వర్గం:హిందీ కవులు
వర్గం:హిందీ పండితులు
వర్గం:జ్ఞానపీఠ అవార్డు గ్రహీతలు
వర్గం:1925 జననాలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:సాహితీకారులు
వర్గం:రచయిత్రులు
వర్గం:భారతీయ కవయిత్రులు
వర్గం:భారతీయ సాహిత్యవేత్తలు
వర్గం:పంజాబ్ వ్యక్తులు
వర్గం:సాహిత్య పురస్కారాలు
వర్గం:ఉర్దూ పండితులు
వర్గం:ఉర్దూ రచయిత్రులు
వర్గం:ఉర్దూ సాహితీకారులు
వర్గం:ఉర్దూ సాహిత్యం
వర్గం:ఉర్దూ కవులు
వర్గం:పంజాబ్ రచయితలు
రేమండ్స్ స్తూపం

**రేమండ్స్‌ స్తూపం** తెలంగాణ రాష్ట్ర రాజధాని హైదరాబాదులోని మలక్‌పేట పరిధిలోని ఎత్తయిన కొండపై ఉన్న స్తూపం. నిజాం పాలనలో ఫిరంగి సేనలను పటిష్ఠంగా తీర్చిదిద్దిన జనరల్‌ మాన్సియర్‌ రేమండ్ (ఫ్రాన్స్‌ దేశస్థుడు) స్మృతి చిహ్నంగా సా.శ. 1755-1798 మధ్యకాలంలో ఈ స్తూపం నిర్మించబడింది.

## చరిత్ర
రెండో నిజాం రాజు నిజాం అలీఖాన్ సైన్యంలో ముఖ్యమైన ఫ్రెంచ్ అధికారి మన్సీ రేమండ్. ప్రజలు ఇతణ్ని ముసారాముడని పిలిచేవారు. ఇతడి పేరు మీద ముసారాంబాగ్ నిర్మాణం జరిగింది. 1798లో మన్సీ రేమండ్ మరణించాడు. ఇతడి సమాధిని యురోపియన్ శైలిలో 28 పిల్లర్లతో ముసారాంబాగ్ వద్ద నిర్మించారు. ఈ నిర్మాణంలో ఊదారంగు గ్రానైట్ రాయిని వాడారు.

## నిర్మాణం
18వ శతాబ్దపు చిహ్నానికి ప్రతీకగా ఈ స్తూపం నిలిచివుంటుంది. ఆస్మాన్‌గఢ్‌లోని ఎత్తయిన కొండపై 180 అడుగుల పొడవు, 85 అడుగుల వెడెల్పు గల గద్దెపై 23 అడుగుల ఎత్తు ఈ స్మారక స్తూపాన్ని నిర్మించారు. స్తూపం పక్కనే గ్రీకు శిల్ప కళారీతిలో 28 స్తంభాలతో నిర్మించిన సమాధి ఉంది. రెమాండ్‌ కుటుంబ సభ్యుల ప్రియమైన పెంపుడు జంతువులు గుర్రం, శునకం సమాధులు స్తూపానికి సమీపంలోనే నిర్మించారు.

## చిత్రమాలిక

File:Raymonds..... total pic. clear.JPG|రేమండ్స్ సమాధి
File:Raymonds Tomb sunset.jpg|సూర్యాస్తమ సమయంలో రేమండ్స్ సమాధి


## మూలాలు

వర్గం:హైదరాబాదు
వర్గం:తెలంగాణ పర్యాటక ప్రదేశాలు
వర్గం:పర్యాటక ప్రదేశాలు
వర్గం:సమాధులు
వర్గం:స్మారక నిర్మాణాలు
విశాఖపట్నం జంక్షన్ రైల్వే స్టేషను

**విశాఖపట్నం జంక్షన్ రైల్వే స్టేషను** (వాల్తేర్ రైల్వే స్టేషన్) తూర్పు తీర రైల్వే జోనులోని విశాఖపట్నం నగరానికి సేవలందించే ప్రధానమైన రైల్వేస్టేషను. ఇది ఆంధ్ర ప్రదేశ్లో అతిపెద్ద రైల్వేస్టేషన్లలో ఒకటి. ఇది హౌరా నుండి చెన్నై వెళ్ళు ప్రధాన రైలుమార్గంలో ఉంది. ఇది దేశంలో 20వ రద్దీగా ఉండే స్టేషను.

## విశిష్టత
విశాఖపట్నం రైల్వేస్టేషను ను మొదటగా  వాల్తేరు రైల్వేస్టేషను అని పిలిచేవారు.1987 లో దీని పేరును విశాఖపట్నం రైల్వేస్టేషను  గా మార్చారు. విశాఖపట్నం రైల్వేస్టేషను తూర్పు తీర రైల్వే లో అతిపెద్ద  రైల్వేస్టేషన్ల లో ఒకటి . దీనిని తూర్పు తీర రైల్వే జోన్ నిర్వహిస్తున్నది. విశాఖపట్నం రైల్వేస్టేషను లోనికి వచ్చు  రైలుబండ్లు తమ ప్రయాణ దిశను మార్చుకొని  ప్రయాణించవలసివుంటుంది. అందువల్ల  విశాఖపట్నం రైల్వేస్టేషను లో రైలుబండ్లు ఎక్కువసేపు ఆగవలసివుంటుంది. అందువల్ల ఈ రైల్వేస్టేషన్ లో ప్లాట్‌ఫారములు ఎక్కువ సమయం ఖాళీగా వుండవు. అందువల్ల కొన్ని రైలుబండ్లను కొత్తవలస-దువ్వాడ మార్గంలో మళ్ళిస్తున్నారు.
ఈ   రైల్వేస్టేషన్ కు రెండుపక్కల ప్రవేశద్వారాలు కలవు.

## ప్లాట్‌ఫారములు
విశాఖపట్నం రైల్వేస్టేషన్ లో మొత్తం 8  ప్లాట్‌ఫారములు కలవు.  ప్రతి వేదిక (ప్లాట్‌ఫారము) కూడా 24 కంటే ఎక్కువ బోగీలు కల ఎటువంటి రైలుబండినయినా కూడా తీసుకుని, నిర్వహించగలుగుతుంది. ఇక్కడ అన్ని ట్రాక్లను బ్రాడ్‌గేజ్‌గా మార్చబడనవి.

## ఎక్స్‌ప్రెస్ రైళ్ళు

# విశాఖపట్నం–హజూర్ సాహిబ్ నాందేడ్ సూపర్ ఫాస్ట్ ఎక్స్‌ప్రెస్: నాందేడ్-విశాఖపట్నం ఎక్స్‌ప్రెస్ (నిజామాబాద్-విశాఖపట్నం ఎక్స్‌ప్రెస్) అనేది మహారాష్ట్రలోని నాందేడ్, ఆంధ్రప్రదేశ్ రాష్ట్రంలోని విశాఖపట్నం నగరాలను కలుపుతూ నడుపబడుతున్న ఒక ఎక్స్‌ప్రెస్ రైలు సేవ.
# విశాఖపట్నం–భగత్ కీ కోఠి ఎక్స్‌ప్రెస్: ఆంధ్రప్రదేశ్‌ రాష్ట్రంలోని విశాఖపట్నం - రాజస్థాన్‌ రాష్ట్రంలోని భగత్ కీ కోఠి స్టేషనల్ మధ్య ఈ రైలు నడుస్తోంది.
# విశాఖపట్నం - లోకమాన్య తిలక్ టెర్మినస్ ఎక్స్‌ప్రెస్: భారతీయ రైల్వేకు చెందిన రోజువారీ ఎక్స్‌ప్రెస్ రైలు సర్వీస్. ఇది 2010, మార్చి 24న ప్రారంభించబడింది.
# విశాఖపట్నం - లోకమాన్య తిలక్ టెర్మినస్ సూపర్ ఫాస్ట్ ఎక్స్‌ప్రెస్: విశాఖపట్నం రైల్వే స్టేషన్ - ముంబైలోని లోకమాన్య తిలక్ టెర్మినస్ మధ్య నడుస్తున్న సూపర్ ఫాస్ట్ రైలు
# విశాఖపట్నం-సికింద్రాబాద్ దురంతో ఎక్స్‌ప్రెస్: భారతీయ రైల్వే సూపర్ ఫాస్ట్ ఏసి ఎక్స్‌ప్రెస్ రైలు. ఇది 2011-12 రైల్వే బడ్జెట్‌లో అప్పటి భారతీయ రైల్వేమంత్రి మమతా బెనర్జీ ద్వారా సికింద్రాబాద్ నుండి విశాఖపట్నం వరకు కలుపబడింది.

## ఇవి కూడా చూడండి
* విశాఖపట్నం - అరకు ఎసి పర్యాటక ప్యాసింజర్
* భారతీయ రైల్వే స్టేషన్ల జాబితా
* బిట్రగుంట
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

## మూసలు, వర్గాలు
   

వర్గం:భారతీయ రైల్వేలు జంక్షన్ స్టేషన్లు
వర్గం:భారతదేశపు రైల్వే స్టేషన్లు
వర్గం:ఆంధ్రప్రదేశ్ రైల్వే జంక్షన్ స్టేషన్లు
వర్గం:తూర్పు తీర రైల్వే స్టేషన్లు
వర్గం:తూర్పు తీర రైల్వే జంక్షన్ స్టేషన్లు
మట్టి మనిషి

thumb
**మట్టి మనిషి** వాసిరెడ్డి సీతాదేవి రాసిన  తెలుగు సాంఘిక నవల. వంద సంవత్సరాల కాలంలో నాలుగు తరాల నేపథ్యంతో పశ్చిమ గోదావరి, కృష్ణా, గుంటూరు జిల్లాల వ్యవసాయ కుటుంబాల్లో వచ్చిన మార్పులను, భూస్వామిక, ధనిక రైతు, దళారీ వ్యవస్థల మధ్యనుండే ఘర్షణని, పరస్పర అనివార్యతను సమగ్రంగా చిత్రించిన నవల. ఈ నవల 1970లో ఆంధ్రప్రభ దినపత్రిక లో రెండేళ్ళు ధారావాహికగా వచ్చింది. దాదాపు 14 భాషల్లోకి అనువాదం అయ్యింది. సుమారు ఆరు వందల పేజీల నవల ఇది. ఈ నవల నేషనల్ బుక్ ట్రస్టు ఆఫ్ ఇండియా ద్వారా పద్నాలుగు భారతీయ భాషలలోకి అనువదించబడింది. ఈ నవల  ఆంగ్ల అనువాదం హైదరాబాద్ లోని పొట్టి శ్రీరాములు తెలుగు విశ్వవిద్యాలయం తీసుకువచ్చింది.

## శైలి
రచనలో గుంటూరు జిల్లా మాండలికం, ప్రజల నుడికారం విస్తృతంగా కనిపిస్తుంది.

## మూలాలు

వర్గం:తెలుగు నవలలు
పెదబాబు

**పెదబాబు** 2004, ఏప్రిల్ 30న విడుదలైన తెలుగు చలన చిత్రం. బివి రమణ దర్శకత్వం వహించిన ఈ చిత్రంలో జగపతి బాబు, కళ్యాణి, సుహాసిని, శరత్ బాబు, కోట శ్రీనివాసరావు, సునీల్, రఘుబాబు ముఖ్యపాత్రలలో నటించగా, చక్రి సంగీతం అందించారు.

## నటవర్గం
* జగపతి బాబు
* కళ్యాణి
* సుహాసిని
* శరత్ బాబు
* కోట శ్రీనివాసరావు
* సునీల్
* రఘుబాబు 
* కె.విశ్వనాథ్
* విజయేందర్
* పొన్నంబలం
* అజయ్
* ప్రభు
* రాళ్ళపల్లి
* దేవదాస్ కనకాల
* వైజాగ్ ప్రసాద్.

## పాటల జాబితా
* ఒక వేకువ , రచన: జాలాది రాజారావు, గానం.ఎస్ పి బాలసుబ్రహ్మణ్యం
* బావ బావ, రచన: జాలాది రాజారావు, గానం . రవివర్మ, సునీత, బాలాజీ
* ఒక దేవుడు , రచన: జాలాది రాజారావు, గానం.       శ్రీపతి పండితారాద్యుల బాలసుబ్రహ్మణ్యం.
* నవ్వవయ్య బాబు , రచన: భాస్కర భట్ల రవికుమార్, గానం.చక్రి, కౌసల్య
* నాలో నువ్వుండాలి , రచన: భాస్కర భట్ల రవికుమార్, గానం.ఎస్ పి బాలసుబ్రహ్మణ్యం, కౌసల్య
* పళ్లున విరిగిందిరో, రచన: జాలాది రాజారావు, గానం.సందీప్ భూమిక, కౌసల్య

## సాంకేతికవర్గం
* కథ, కథనం, దర్శకత్వం: పరుచూరి మురళి
* నిర్మాత: ఎం.ఎల్. కుమార్ చౌదరి
* మాటలు: రమేష్ - గోపి
* సంగీతం: చక్రి
* ఛాయాగ్రహణం: ఎస్.కె.ఎ. భూపతి
* కూర్పు: మార్తాండ్ కె. వెంకటేష్
* నిర్మాణ సంస్థ: శ్రీ కీర్తి క్రియేషన్స్

## మూలాలు

వర్గం:తెలుగు కుటుంబకథా సినిమాలు
వర్గం:జగపతి బాబు నటించిన సినిమాలు
వర్గం:చక్రి సంగీతం అందించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:2004 తెలుగు సినిమాలు
నవతెలంగాణ

**నవతెలంగాణ** ఇది తెలుగు దినపత్రిక. తెలంగాణ ఆవిర్భవించిన తరువాత తెలుగు దినపత్రిక అయిన ప్రజాశక్తిని ఆంధ్రప్రదేశ్ కు పరిమితం చేసి, తెలంగాణలోని పత్రికశాఖలతో కూడినదానికి  నవతెలంగాణగా పేరు మార్చబడినది. ఈ పత్రికకు హైదరాబాద్ ప్రధాన కేంద్రం.  జర్నలిస్టు వీరయ్య తొలి సంపాదకుడు.
## చరిత్ర
ఈ పత్రిక  2015 మార్చి 21 నాడు ఆవిర్భవించింది. పత్రిక ప్రారంభసమావేశానికి అన్ని రాజకీయపక్షాల నాయకులు హాజరయ్యారు.   ఈ పత్రిక తెలంగాణ అవిభాజ్య జిల్లాల ప్రాతిపదికన (ఆదిలాబాద్, నిజామాబాద్, కరీంనగర్ , ఖమ్మం, హైదరాబాద్, రంగారెడ్డి, వరంగల్, నల్గొండ, మహబూబ్ నగర్  ) ప్రత్యేక సంచికలను ప్రచురిస్తుంది. 

2017-2018  కాలానికి తెలంగాణ ప్రభుత్వ ప్రకటనల ఆదాయం గత సంవత్సరపు ఆదాయంతో పోల్చితే 67% తగ్గింది.

## ఇవి కూడా చూడండి
* తెలుగు పత్రికలు
* తెలుగు పత్రికల జాబితా

## మూలాలు

వర్గం:తెలుగు పత్రికలు
వర్గం:ప్రస్తుత పత్రికలు
గ్యాంగ్ మాస్టర్

***గ్యాంగ్ మాస్టర్*** బి.గోపాల్ దర్శకత్వంలో తిక్కవరపు సుబ్బరామిరెడ్డి నిర్మించిన తెలుగు చలనచిత్రం. రాజశేఖర్, వాణీ విశ్వనాథ్, నగ్మా ప్రధాన పాత్రలు పోషించిన ఈ సినిమా 1994లో విడుదలయ్యింది. ఎ.ఆర్.రెహమాన్ ఈ చిత్రానికి సంగీతాన్ని సమకూర్చాడు. ఈ సినిమా మహేష్ భట్ దర్శకత్వంలో వెలువడిన *సర్ * అనే హిందీ సినిమాకు రీమేక్.  గ్యాంగ్ మాస్టర్ తమిళంలో *మనిత మనిత * అనే పేరుతో డబ్బింగ్ చేయబడింది.

## నటీనటులు
*రాజశేఖర్  - రాజా
*వాణీ విశ్వనాథ్ - స్వప్న
*కృష్ణంరాజు - పురుషోత్తం
*నగ్మా - సంధ్య
*బ్రహ్మానందం
*సెల్వ - బాలు
*శుభశ్రీ - పూజ
*చరణ్‌రాజ్ - చక్రవర్తి
*శ్రీహరి
*మురళీ మోహన్
*బాబు మోహన్
*నర్రా వెంకటేశ్వర రావు 

## సాంకేతిక వర్గం

* దర్శకుడు: బి.గోపాల్ 
* రచన: మహేష్ భట్ 
* సంగీతం: ఎ.ఆర్.రెహమాన్ 
* గీత రచయిత: వేటూరి సుందరరామమూర్తి 
* నేపథ్య గాయకులు: స్వర్ణలత, శ్రీపతి పండితారాధ్యుల బాలసుబ్రహ్మణ్యం, మనో, మిన్మిని, సుజాత, కె.ఎస్.చిత్ర 
* ఛాయ గ్రహణం: వి.ఎస్.ఆర్.స్వామి 
* ఎడిటింగ్: గౌతంరాజు
* నిర్మాత: తిక్కవరపు సుబ్బరామిరెడ్డి 
* నిర్మాణ సంస్థ: మహేశ్వరి పరమేశ్వరి ఫిలింస్ 
* విడుదల:15:07:1994.

## పాటలు
ఈ సినిమాలోని పాటలను వేటూరి సుందరరామమూర్తి వ్రాయగా ఎ.ఆర్.రెహమాన్ సంగీతాన్ని సమకూర్చాడు.

## మూలాలు

## బయటి లింకులు
* 

వర్గం:1994 తెలుగు సినిమాలు
వర్గం:బి. గోపాల్ దర్శకత్వం వహించిన సినిమాలు
వర్గం:రాజశేఖర్ నటించిన సినిమాలు
వర్గం:నగ్మా నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎ. ఆర్. రెహమాన్ సంగీతం అందించిన సినిమాలు
వర్గం:కృష్ణంరాజు నటించిన సినిమాలు
వర్గం:మురళీమోహన్ నటించిన సినిమాలు